Վան Եղյան

Վան Եղյան (), հայ նկարիչ, քանդակագործ, բանաստեղծ։

Կենսագրություն 
1961-1965 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։ 1990 թվականից եղել է ԽՍՀՄ, այնուհետև Հայաստանի նկարիչների միության անդամ։

1971-1975 թվականներին պարբերաբար մեկնել է արտագնա աշխատանքի՝ նկարչական պատվերներ իրականացրել Ռուսաստանի Դաշնության և ԽՍՀՄ այլ հանրապետությունների տարբեր քաղաքներում ու երկրամասերում (Մոսկվա, Լենինգրադ, Սիբիր, Ուզբեկստան, Ղազախստան և այլն)։

1974-1975 թվականներին դասավանդել է Եղեգնաձորի գեղարվեստի դպրոցում։

1993 թվականից տեղափոխվել է Ռուսաստան սոցիալ-տնտեսական պատճառներով և փողոցային դիմանկարչությամբ վաստակել իր ընտանիքի ապրուստը, Սև ծովի ափամերձ քաղաքներում (Սոչի, Ադլեր, Դագոմիս)։

Ցուցահանդեսներ

Հանրապետական և արտասահմանյան ցուցահանդեսներ 
 1969 թվականին Կոմիտասը հայկական կերպարվեստում, Հայաստանի նկարիչների միության ցուցասրահ, Երևան
 1988 թվականին Դիմանկարի հանրապետական ցուցահանդես, Հայաստանի նկարիչների միության ցուցասրահ, Երևան
 1989 թվականին «Պատմության քառուղիներով», ցուցահանդես, Հայաստանի նկարիչների միության ցուցասրահ, Երևան
 1990 թվականին Արտասահմանյան երկրների կերպարվեստի տոնավաճառ-ցուցահանդես, "EXPORT SALON", Մոսկվա, Ռուսաստան
 1991 թվականին Հայաստանի առաջին (1918-1920) հանրապետության անկախությանը նվիրված ցուցահանդես, Հայաստանի նկարիչների միության ցուցասրահ, Երևան

Խմբային  ցուցահանդեսներ 
 1983 թվականին Եղեգնաձորի գեղանկարիչները», Հայաստանի ազգային պատկերասրահի Եղեգնաձորի մասնաճյուղ, Եղեգնաձոր
 1984 թվականին Ցուցահանդես նվիրված Գլաձորի համալսարանի 700-ամյակին, Հայաստանի ազգային պատկերասրահի Եղեգնաձորի մասնաճյուղ, Եղեգնաձոր
 1986 թվականին «Եղեգնաձորի գեղանկարիչները», Հայաստանի ազգային պատկերասրահի Եղեգնաձորի մասնաճյուղ, Եղեգնաձոր
 1987 թվականին «Վայոց ձորի գեղանկարիչները», Հայաստանի ազգային պատկերասրահի Եղեգնաձորի մասնաճյուղ, Եղեգնաձոր
 2005 թվականին «Վայոց ձորի և Սյունիքի գեղանկարիչները», Գորիս
 2006 թվականին «Սյունիքի և Վայոց ձորի գեղանկարիչները», ԵԵԹ, Եղեգնաձոր
 2010 թվականին «Վայոց ձորի գեղանկարիչները», ԵԵԹ, Եղեգնաձոր

Անհատական ցուցահանդեսներ 
 1982 թվականին Հայաստանի ազգային պատկերասրահի Եղեգնաձորի մասնաճյուղ, Եղեգնաձոր
 2012 թվականին Հետմահու ցուցահանդես, Եղեգնաձորի երկրագիտական թանգարանի ցուցասրահ, Եղեգնաձոր

Ստեղծագործություններ

Դիմաքանդակներ 
 Արշավիր Մելիքյան (գյուղ Զառիթափ, 1968)
 Կոմիտաս ( Եղեգնաձոր, 1969)
 Մովսես Խորենացի (1969)

Հուշարձաններ` նվիրված 1941-1945 թվականների պատերազմի զոհերի հիշատակին 
 գյուղ Վերնաշեն (1971-1972)
 գյուղ Եղեգիս (1976-1977)
 գյուղ Արտաբույնք (1978)
 գյուղ Զանգակատուն (Չանախչի, 1982)
 գյուղ Գլաձոր (1985)

Ընտանիք 
1968 թվականին ամուսնացել է Վերա Դեմիրճյանի հետ։ Համատեղ ունեցել են վեց երեխա՝ (Իդա՝ 1969 թվական, Սարինե՝ 1970 թվական, Նարեկ՝ 1971 թվական, Սարիկ՝ 1976 թվական, Թենի՝ 1977 թվական, Նաղաշ՝ 1983 թվական)։

Գրականություն 
 Կատալոգ հետմահու անհատական ցուցահանդեսի, 2012, ք. Երևան

Պատկերասրահ

Ծանոթագրություններ  

Հայ նկարիչներ
Հայ քանդակագործներ
Հայաստանի նկարիչների միության անդամներ
Երևանի գեղարվեստի պետական ակադեմիայի շրջանավարտներ
Հայ բանաստեղծներ